30/01/2012 | Administración LocalMunicipal
Ferrol
Normativa

Con data 29 de decembro de 2011, o Pleno do Concello de Ferrol aprobou definitivamente o regulamento de usos dos locais de ensaio. O seu texto completo, e modificado dacordo coa alegación estimada, é o que a continuación se transcribe: O presente regulamento ten como obxecto fixar as normas de funcionamento e uso dos locais de ensaio, propiedade do Concello de Ferrol e adscritos á Concellería de Cultura. A finalidade dos locais de ensaio é dotar a xente nova dun espazo onde poder facer música en conxunto. Os locais de ensaio teñen como función o impulso das actividades de organización, difusión, promoción e especialización dos grupos musicais. Co fin de obter o máximo partido a este recurso e de minimizar na medida do posible a lista de espera, contémplase un uso compartido de cada un dos locais por dous ou máis grupos. Os locais de ensaio serán considerados como un servizo de apoio da Concellería de Cultura a favor dos grupos de xente nova da localidade e son un ben público e en ningún caso se considerarán un ben privativo de ningún grupo musical ou persoa. A antigüidade no uso da instalación non outorga ningún dereito adicional. O obxecto deste Regulamento é o uso dos locais de ensaio musicais municipais que este Concello poida ceder con carácter gratuíto por razóns de interese público ou social e o uso que deles fagan as persoas usuarias. A Concellería de Cultura resérvase a facultade, en calquera momento, de establecer un prezo público polo uso da instalación, mediante a aprobación da normativa correspondente. Os obxectivos dos locais de ensaio son os seguintes: 1.- Propiciar os medios necesarios para que artistas e grupos poidan contar con locais perfectamente acondicionados para os seus ensaios.2.- Potenciar a creación de novos grupos.3.- Ofrecer os medios técnicos para a creación destes grupos.4.- Atender as demandas da mocidade afeccionada á música historicamente formuladas na Concellería de Cultura.5.- Fomento das relación e colaboracións entre os diferentes grupos usuarios dos locais. Os locais de ensaio están equipados con: 1 Boss BR-1600CD 1 distribuidor de auriculares Behringer Powerplay 5 auriculares AKG K-514 1 micrófono AKG PERFECTIUM 240 2 micrófonos AKG PERFECTIUM 170 1 micrófono SHURE SM 57 2 micrófonos SHURE SM 58 1 micrófono AKG D-112 4 micrófonos AKG D 40 2 micrófonos AKG C 430 1 filtro ANTIPOP AKG 8 soportes xirafa micrófono 6 amplificadores guitarra IMG GA-1240R 40W con rever 3 amplificadores baixo BEH BXL 450 3 baterías impact 3 xogos de dous pratos para impact 3micrófonos SHURE BASIC Os micrófonos solicitaránselle á persoa encargada con anterioridade ao ensaio e entregaránselle á mesma persoa ao finalizar a quenda. En ningún caso os micrófonos poderán quedar no local de ensaio para o uso do seguinte grupo.3 salas de ensaio grandes duns 21 m2 aproximadamente.1 sala de ensaio pequena duns 10 m2.2 almacéns duns 10 m2.1 sala de gravación e 1 sala de control duns 30 m2.1. O Concello de Ferrol establecerá cada ano un prazo de trinta días naturais para presentar as solicitudes na Concellería de Cultura. Esta convocatoria farase pública no taboleiro de anuncios do Concello.2. Para adquirir a condición de grupo usuario dos locais de ensaio dependentes da Concellería de Cultura deberase solicitar no Rexistro Xeral do Concello dentro do prazo establecido, e será subscrita, como mínimo, por unha persoa representante dos membros do grupo solicitante.3. A persoa representante serao para os efectos de notificación da resolución, que será remitida ao seu domicilio.4. 0 feito de presentar a solicitude supón a total aceptación desta normativa en todos os seus termos.5. Unha vez rematado o prazo de solicitudes, unha Comisión de Admisión integrada cun representante de cada grupo político, tras o estudo previo de cada unha delas, resolverá no prazo máximo dun mes, e fará pública a listaxe de grupos admitidos e formulará unha proposta de reparto segundo os locais dispoñibles.6. Os grupos que sendo admitidos non obteñan praza por falla de capacidade dos L. E. incluiranse nunha listaxe de espera confeccionada atendendo exclusivamente á data do rexistro de entrada no Concello.7. 0 período de autorización do uso dos locais establécese por un ano como máximo, e poderá ser renovable tras a previa solicitude.8. Os grupos deberán cubrir unha ficha en que fagan constar o nome do grupo, nome e dous apelidos, números de teléfono, número de DNI e domicilio de cada un dos seus membros.9. A cada compoñente do grupo entregaráselle un carné de usuario en que constará o nome do grupo e o seu propio, así como o número de usuario do grupo e as dúas últimas cifras distintas en función dos membros do grupo. Exemplo: Grupo: xxxxxxxx núm.16.500 Usuario: xxxxxxxxx Número: 16.500-01 Núm. do grupo: 16.500 Núm. usuario/a do/a compoñente: 01 10.0 carné é persoal e intransferible.11. Ratio.- Co fin de que non exista unha excesiva aglomeración de material musical e para un adecuado funcionamento establécese unha ratio por local dun mínimo dunha sesión semanal de dúas horas e media e un máximo de tres sesións semanais, segundo a demanda nesa franxa horaria. O número máximo de persoas en cada local será de 6, salvo excepcións aprobadas pola Comisión de seguimento.1. Os grupos que obtivesen a condición de usuarios terán dereito a facer uso do local asignado para os ensaios no horario que lle corresponda. O horario marco será o seguinte: - de luns a venres de 17.00 horas a 22.00 horas repartido en dúas quendas de ensaio, sendo para cada grupo unha sesión de dúas horas e media semanais, ata un máximo de tres sesións semanais, segundo a demanda nesa franxa horaria. - Sábados de 16.00 horas a 22.00 horas. - Domingos de 11.00 horas a 14.00 horas e de 16.00 horas a 22.00 horas. Este horario é orientativo para o uso do equipamento poderá ser modificado segundo as necesidades dos grupos e as posibilidades organizativas dos locais de ensaio.2. Os compoñentes dos grupos usuarios poderán convidar a outras persoas a asistir aos seus ensaios dentro do horario que teñan asignado.3. Os/as usuarios/as dos locais de ensaio terán dereito a beneficiarse do seguro contratado polo Concello de Ferrol, en caso de que acaecesen circunstancias en que a póliza ten cobertura, isto é, incendio fortuito ou catástrofes naturais.4. Os/as usuarios/as terán dereito a beneficiarse do plan de formación ou de asesoramento elaborado pola empresa xestora para complementar a actividade.5. As reservas dos locais efectuaranas as persoas titulares dos carnés de usuario.6. Todos os grupos que teñan carné de usuarios dos locais de ensaio terán a posibilidade de gardar o seu material e soamente a persoa propietaria poderá sacalo do almacén presentando previamente o carné de usuario dos locais de ensaio ou calquera outra documentación de identificación válida (DNI, pasaporte, etc.). 1. Respectaranse rigorosamente os horarios asignados a cada grupo. O grupo abandonará o local, como máximo, á hora acordada.2. Os usuarios destas instalacións terán a obriga de manter limpo e ordenado o local asignado para o seu uso.3. Os usuarios manterán a orde e o bo comportamento tanto no recinto como no local.4. É deber de toda persoa usuaria respectar o resto de compañeiros, xa sexa do propio grupo ou doutro. É necesario evitar calquera tipo de desavenencia e se xorde terase que formular o problema ao responsable da empresa xestora que é o encargado das instalación, para que, se é o caso e se procede, sexa estudado o problema por parte dos técnicos da Concellería de Cultura e se chegue á solución máis axeitada.5. Cada grupo tense que responsabilizar do seu material. En caso de perda ou subtracción de material de ensaio, o Concello e a Concellería de Cultura non se comprometen a pagar ningún tipo de indemnización.6. 0 feito de que o grupo usuario dun local non o utilice durante catro ensaios ao mes dentro do horario asignado será motivo para perder o dereito de uso do local. O espazo que. viña ocupando será cedido ao primeiro grupo da lista de espera, en todo caso, este grupo poderá pasar ao último posto da lista.7. 0 cómputo de horas para os usos dos locais non terá en conta os períodos en que os locais estean pechados por largo tempo (vacacións, baixas, obras, etc.). 8. Cando se teña previsto faltar, comunicarase o antes posible para que outro grupo poida utilizar o local nese horario.9. Cubrir as follas de uso tanto á entrada coma á saída do local. En caso de incidencia técnica que impida o uso dos equipos, deberán poñelo en coñecemento da persoa responsable da empresa xestora. Terán preferencia no uso dos locais de ensaio os grupos musicais ou solistas de ata 30 anos e residentes no Concello de Ferrol. - Considéranse grupos ou solistas de Ferrol, aqueles en que, cando menos, a metade dos seus compoñentes estean empadroados neste Concello. - Terán tamén a condición de grupos de ata 30 anos, aqueles en que a metade dos seus integrantes cumpran esta condición de idade. Os beneficiarios serán persoas fisicas ou xurídicas que teñan a necesidade dun local para desenvolver actividades concretas que estean relacionadas co ámbito musical. Non se poderán ceder os locais de ensaio a entidades con animo de lucro. Trátase dunha autorización de uso dun local de ensaio musical municipal, cunha duración dun ano, con carácter gratuito e sen que en ningún momento poida considerarse que esta cesión constitúe dereito a favor de calquera das partes. As autorización para o uso destes locais de ensaio musical municipal concédeas o alcalde ou concelleiro en quen delegue, coa solicitude previa da persoa interesada. Todas as cesións de locais estarán suxeitas ao cumprimento das seguintes normas xerais: 1.0 dereito de uso dos locais implica a aceptación das normas que o regulan e o seu incumprimento da lugar á perda dese dereito.2. Á entrada de cada local existirá a indicación da súa cabida. Esta cabida ou capacidade non se poderá superar en ningún caso, por seguridade.3. 0 Concello esixirá sempre a designación dunha persoa do grupo que sexa a responsable do bo desenvolvemento da actividade dentro do local cando se está a ensaiar, con independencia da persoa encargada responsable das instalacións e que velará polo bo cumprimento desta normativa.4. Todas as actividades realizadas nos locais deberán usar materiais acordes coa actividade e non se poderán alterar os bens do local. Ademais das obrigas establecidas anteriormente, son normas de obrigado cumprimento: 1. En caso de que a actividade a realicen menores de idade, sempre figurará unha persoa adulta como responsable e deberá especificarse na solicitude de autorización do uso.2. Para o desenvolvemento de certo tipo de actividades, será preciso subscribir unha póliza de seguro por parte do concesionario. Se o concesionario non a subscribise, poderá revogarse o dereito de uso do local.3. Se houbese danos ocasionados no material ou no local por causa das persoas compoñentes do grupo usuario, estes danos e perdas correrán por conta do grupo usuario.4. Non se poderá almacenar, no local correspondente a cada grupo, material distinto do relacionado coas actividades a desenvolver. Os locais de ensaio non teñen a finalidade de almacéns. Así mesmo, quedarán libres os espazos comúns en todo momento. Todos os grupos que teñan carné de usuarios dos locais de ensaio terán a posibilidade de gardar o seu material e soamente o seu propietario poderá sacalo do almacén presentando previamente o carné de usuario dos locais de ensaio ou calquera outra documentación de identificación válida (DNI, pasaporte, etc.). 5.0 Concello de Ferrol non se fai responsable dos posibles danos, deterioración ou roubos que poidan sufrir os equipos ou materiais alí almacenados.6. Non poderán facer uso dos locais persoas sen autorización ou alleas aos grupos musicais, ou que non teñan horario reservado, polo tanto, o seu uso queda unicamente restrinxido para o uso que se lles concede, dando lugar á retirada do carné de usuario.7. Queda prohibido o consumo de calquera tipo de substancia psicotrópica e introducir bebidas alcohólicas e alimentos, tanto no local como no recinto. O consumo de tabaco queda prohibido pola lexislación vixente.8. Non se poderán organizar festas dentro dos locais ni no resto das instalacións. Todos os actos que non estean vinculados cos ensaios estarán prohibidos.9. Queda prohibida a entrada de persoas que presenten signos de estar baixo os efectos de alcohol ou outras drogas.10. Queda tamén prohibida a introdución de animais nos locais (salvo os cans guía). 11 Non poderá poñerse nos locais ningunha publicidade que incite ao consumo de tabaco, drogas ou bebidas alcohólicas.12. Se se fai algunha publicidade sobre as actividades nos locais de ensaio municipais, sempre figurará a colaboración do Concello, e previamente necesítase a autorización para a realización da dita actividade.13. Todos os grupos musicais estarán obrigados a reunirse unha vez cada trimestre coa Comisión de Seguimento do Concello. O non cumprimento desta normas será considerado falta e apercibirase ás persoas usuarias. O apercibimento ao/á usuario/a en dúas ocasións deste incumprimento dará lugar á perda de condición de usuario, á revogación da autorización concedida e ao desaloxo do local; notifícaráselle ao/á representante do grupo usuario do local. Esta perda da condición de beneficiario favorecerá o primeiro grupo da lista de espera.1. 0 grupo que incumpra durante dous meses seguidos o deber de ocupación do local asignado por un mínimo de horas (punto 4 apartado 6 desta normativa), será sometido ao proceso de desaloxo a favor do primeiro grupo da listas de espera, sempre co informe previo da persoa responsable encargada da instalación a os técnicos municipais e destes a súa vez á concellería delegada.2. Este procedemento será tamén aplicable nos casos de incorrer nalgunha das prohibicións mencionadas ou polo incumprimento das obrigas de forma reiterada.3. A persoa representante do grupo será notificada no seu domicilio da resolución de desaloxo subscrita polo concelleiro delegado e que será inapelable pola vía administrativa. Esta circunstancia será exposta do mesmo xeito no taboleiro de anuncios da instalación.4. Unha vez recibida a notificación de desaloxo, os interesados terán tres días hábiles para retirar as súas pertenzas fóra das instalación. En caso contrario, serán retiradas pola persoa responsable encargada das instalacións a un espato habilitado para tal fin, co inventario previo. O local que queda libre será utilizado, coa aceptación previa desta normativa, polo grupo que corresponda da lista de espera. Consideraranse infraccións especialmente graves as seguintes: • Causar danos e perdas no inmoble ou nos instrumentos de grupos musicais alleos. • Introducir bebidas alcohólicas ou calquera tipo de drogas nas instalacións. • Menosprezar ou insultar as persoas dentro das instalacións. • Realizar actividades con ánimo de lucro, dentro dos locais de ensaio municipais. A realización destas accións, consideradas infraccións graves, dará lugar á revogación da autorización concedida, ao desaloxo, así como ao inicio das acción legais pertinentes en función da gravidade. A xestión dos locais de ensaio así como as comunicacións, publicidade e todo tipo de comunicacións relacionadas coas actividades que se desenvolvan neles faranse en lingua galega e, en todo caso, de acordo co establecido na Ordenanza de normalización lingüística do Concello de Ferrol. O/A concelleiro/a da Área de Cultura propora a contratación, mediante o procedemento legal de selección correspondente, dunha empresa que xestione o uso dos locais de ensaio, propiedade do Concello de Ferrol. A empresa xestora do equipamento realizará a supervisión dos materiais comúns, antes e despois de cada uso, así como das instalación. Exercerá o control do material de cada grupo gardado nos almacéns e implantará un sistema de control se fose necesario (etiquetaxe, por exemplo). A empresa xestora terá que contratar todo aquel persoal técnico que sexa necesario para poñer en marcha o equipamento, así como a implantación dun sistema de control de acceso e designar unha persoa responsable encargada destes locais para o seu control. A empresa xestora planificará, xunto coa comisión de seguimento, as actividades complementarias precisas para un maior aproveitamento do equipamento e do capital creativo dos grupos. • Abrirlles puntualmente as portas aos grupos cando cheguen a ensaiar e pechar cando se vaian. • Recoller as sinaturas de entrada e saída de cada un dos grupos e demais rexistros documentais. • En caso de haber algunha incidencia ou danos, apuntar o ocorrido na folla de control e comunicarllo á empresa xestora e á Concellería de Cultura. • Controlar a entrada e saída dos músicos e do material. • Velar polo bo funcionamento dos locais de ensaio e o cumprimento desta normativa. • Todos os grupos inscritos teñen a posibilidade de gardar material relacionado co uso dos locais nos mesmos. • O material almacenado só poderá sacalo do almacén o/a seu/súa propietario/a coa presentación previa do carné de usuario dos locais de ensaio. • O Concello de Ferrol non se fai responsable dos posibles danos, deterioración ou roubos que poidan sufrir os materiais alí almacenados. Estará formada pola persoa que teña a delegación da alcaldía da Concellería de Cultura, ou persoa en que delegue, o/a xefe/a do negociado de Cultura e tres membros, elixidos por sorteo de entre os grupos usuarios dos locais de ensaio. Todo o non contemplado nesta normativa en referencia coa relación das persoas interesadas coa Administración rexerase pola Lei 30/1992, do 26 de novembro, de réxime xurídico das administracións públicas e do procedemento administrativo común. O presente regulamento, que consta de catorce artigos, unha disposición adicional e unha disposición final, entrará en vigor unha vez que sexa aprobado definitivamente polo Concello Pleno e publicado o seu texto completo no Boletín Oficial da Provincia, trancorrido o prazo previsto na normativa vixente. Contra este acordo definitivo, unha vez publicado no Boletín Oficial da Provincia, poderá interporse recurso contencioso-administrativo na forma e prazos que establecen as normas reguladoras da devandita xurisdicción. Ferrol, 29 de decembro de 2011. A Concelleira delegada da área de Cultura, Educación, Deportes e Turismo Asdo: Mª Susana Martínez Galdós